
Uvodna pojasnila in proces priprave


Vzorec za pripravo regionalnega razvojnega programa (RRP) predstavlja izhodišče za pripravo RRP in je pripravljen na podlagi Uredbe o regionalnih razvojnih programih (Uradni list RS, št. 1327/26; v nadaljnjem besedilu: Uredba) z namenom strukturnega poenotenja vseh RRP posameznih regij. 

RRP se pripravi za območje razvojne regije v skladu z Zakonom o spodbujanju skladnega regionalnega razvoja (Uradni list RS, št. 20/11, 57/12, 46/16, 18/23 – ZDU-1O in 14/26; v nadaljevanju: ZSRR-2) in Resolucijo o strategiji regionalnega razvoja Slovenije za obdobje 2026–2050 (Uradni list RS, št. 76/26, v nadaljevanju: ReSRR26-50).

Z namenom spodbujanja ohranitve poselitve ter policentričnega razvoja razvojna regija opredeli vsa območja s posebnimi razvojnimi izzivi.
Pri vsebinskih točkah je poudarjen pomen skladnosti RRP z vsemi dokumenti iz 5. člena ZSRR-2.

Razvojna regija pripravi RRP v skladu z lastno opredelitvijo razvojnih izzivov in prednosti regije ter določitvijo strateških usmeritev. Regije lahko namenijo različno pozornost različnim ključnim področjem, ki jih opredelijo kot bolj ali manj prioritetna. Prav tako se v okviru ključnih področij lahko načrtujejo različne aktivnosti, ki prispevajo k doseganju zastavljenih strateških ciljev. 

